Els Mercats Nadalencs ambientaran els  carrers del municipi
20 de desembre 2023

![](/media/430hkky5/img_8095_c.jpg?width=850&height=566.6666666666666)

Este divendres a les 18 hores s'inaugurarà el Mercat de Nadal del Port de Sagunt, situat en el Triangle Umbral, que estarà obert fins al dilluns, 25 de desembre. D'altra banda, el 4 de gener a les 12 hores s'inaugurarà el Mercat de Nadal de Sagunt, que estarà situat en la plaça Cronista Chabret, que es podrà visitar fins al 7 de gener de 2024. L'horari dels dos mercats serà d'11 a 14 i de 16 a 21 hores.

La regidora de Comerç i Mercats, Natalia Antonino, considera que «**amb esta mena d'actuacions per part de l'equip de govern continuem apostant i impulsant el comerç local, tan rellevant per al desenvolupament de l'economia de la nostra ciutat. A més, cal destacar la gran acceptació d'este esdeveniment per part dels comerços i consumidors**».

Els mercats comptaran amb 35 llocs de venda, dels quals 16 seran de venedors locals. També s'oferiran activitats d'entreteniment tant per a majors com per a xicotets, com tallers infantils, cançons, ninots d'animació, atraccions, _photocall_, espais decoratius, etc.

Els llocs de venda estaran dedicats a productes d'alimentació típica de nadal com torrons, confits, massapans, mantegades, xocolate, etc. També elements de decoració nadalenca com boles de decoració, cintes de nadal, serpentines, garlandes, llums, etc. A més, hi haurà plantes i arbres de nadal, articles relacionats amb el betlem tradicional, joguets, llepolies i articles d'artesania, entre altres.

![](/media/3noohz1y/img_8736_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/els-mercats-nadalencs-ambientaran-els-carrers-del-municipi/ "Facebook")
*   [](http://twitter.com/share?url=https://aytosagunto.es/va/actualitat/els-mercats-nadalencs-ambientaran-els-carrers-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-mercats-nadalencs-ambientaran-els-carrers-del-municipi/ "Linked In")
*   [](mailto:?body=https://aytosagunto.es/va/actualitat/els-mercats-nadalencs-ambientaran-els-carrers-del-municipi/)